1. ΒΑΣΙΛΙΚΟΝ ΔΙΑΤΑΓΜΑ της 21/24 Φεβρ. 1894 Περί του γραφείου του Υπουργικού Συμβουλίου. Άρθρ.1.–Το γραφείον του υπουργικού Συμβουλίου διευθύνεται, υπό την άμεσον του προέδρου αυτού εποπτείαν, παρά του γραμματέως του υπουργικού Συμβουλίου, εγκαθίσταται δ’ εκάστοτε εν τω υπουργείω ου προΐσταται ο Πρωθυπουργός. Αν μη υπάρχη διωρισμένος γραμματεύς του υπουργικού Συμβουλίου ή να κωλύηται ο γραμματεύς του υπουργικού Συμβουλίου, αναπληροί αυτόν, εντολή του προέδρου, υπάλληλος εκ της κεντρικής υπηρεσίας. Άρθρ.2.–(Αντικατεστάθη δια των διατάξεων του Β.Δ.600/1970, κατωτ. αριθ.11). Άρθρ.3.–Πράξεις, γνωμοδοτήσεις, αποφάσεις, ή διασκέψεις του υπουργικού Συμβουλίου, αίτινες κατά την κρίσιν αυτού πρέπει να τηρώνται απόρρητοι, καταχωρίζονται εν ιδιαιτέρω βιβλίω. Άρθρ.4.–Τα εν τοις άρθρ.2 και 3 βιβλία των πρωτοκόλλων συνεδριάσεων και διασκέψεων παραδίδονται, άμα τη αποχωρήσει του προέδρου του υπουργικού Συμβουλίου, υπό τούτου εις τον παρά τω υπουργείω των Οικονομικών δικαστικόν σύμβουλον, εις ον παραδίδονται και πάντα τα έγγραφα του γραφείου του υπουργικού Συμβουλίου, συντασσόμενου περί τούτου πρωτοκόλλου ευθύς κατόπιν της τελευταίας πράξεως της κατακεχωρισμένης εν τω κατά το άρθρ.2 βιβλίω αλλά το εν άρθρ.3 μνημονευόμενον βιβλίον και όσα έγγραφα ήθελεν εγκρίνει ο Πρόεδρος της Κυβερνήσεως δύνανται να παραδίδωνται και εσφραγισμένα. Ο δικαστικός σύμβουλος διαφυλάττει υπ’ ευθύνην του τα παραδιδόμενα αυτώ βιβλία και έγγραφα, οφείλων να παραδίδη απροφασίστως αυτά εις τον διάδοχον πρόεδρον του υπουργικού Συμβουλίου, δια πρωτοκόλλου καταχωριζομένου εν τω αυτώ ως άνω βιβλίω. Αντίγραφον των πρωτοκόλλων τούτων, επικεκυρωμένον υπό του δικαστικού συμβούλου, παραδίδεται υπό τούτου προς τον αποχωρούντα πρωθυπουργόν. Η αποσφράγισις των εσφραγισμένων ενεργείται υπό του προέδρου του υπουργικού Συμβουλίου, όστις αποδίδει αύθις αυτά κατά την αποχώρησίν του εις τον δικαστικόν σύμβουλον, εσφραγισμένα ή ασφράγιστα, κατά την ιδίαν κρίσιν. 